“ครม.” ตั้ง 5 รมต. รักษาราชการแทน 6 ตำแหน่งว่าง ขัดตาทัพระหว่างรอปรับ ครม.
“ครม.” ตั้ง 5 รมต. รักษาราชการแทน 6 ตำแหน่งว่าง ขัดตาทัพระหว่างรอปรับ ครม.
“ครม.” ตั้ง 5 รมต. รักษาราชการแทน 6 ตำแหน่งว่าง ขัดตาทัพระหว่างรอปรับ ครม.
21 ก.ค. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (21 ก.ค.63) อนุมัติเป็นหลักการมอบหมายให้รัฐมนตรีเป็นผู้รักษาราชการแทน รมว.อุดมศึกษา วิทยาศาสตร์ วิจัย และนวัตกรรม และ รมว.พลังงาน ตามนัยมาตรา 42 แห่ง พ.ร.บ.ระเบียบบริหารราชการแผ่นดิน พ.ศ.2534 ตามที่สำนักเลขาธิการคณะรัฐมนตรีเสนอ เนื่องจากไม่มีผู้รักษาราชการแทนตามมติ ครม.เมื่อวันที่ 16 ก.ค.62 และมติ ครม.เมื่อวันที่ 6 ส.ค.62 ดังนี้
โดยมอบหมายให้ นายวิษณุ เครืองาม รองนายกรัฐมนตรี รักษาราชการแทน นายสมคิด จาตุศรีพิทักษ์ รองนายกรัฐมนตรี และ นายสนธิรัตน์ สนธิจิรวงศ์ รมว.พลังงาน, พล.อ.ประวิตร วงษ์สุวรรณ รองนายกรัฐมนตรี รักษาราชการแทน นายเทวัญ ลิปตพัลลภ รมต.ประจำสำนักนายกรัฐมนตรี, นายสันติ พร้อมพัฒน์ รมช.คลัง รักษาราชการแทนนายอุตตม สาวนายน รมว.คลัง, นายณัฏฐพล ทีปสุวรรณ รมว.ศึกษาธิการ รักษาราชการแทน นายสุวิทย์ เมษินทรีย์ รมว.อุดมศึกษา วิทยาศาสตร์ วิจัย และนวัตกรรม และนายจุติ ไกรฤกษ์ รมว.พัฒนาสังคมและความมั่นคงของมนุษย์ รักษาราชการแทน ม.ร.ว.จัตุมงคล โสณกุล รมว.แรงงาน